Oficiālais Vēstnesis L 010 , 13/01/2001 Lpp. 0075 - 0077



Komisijas Lēmums (2000. gada 22. decembris), ar kuru groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus lietošanai pārtikā (izziņots ar dokumenta numuru C(2000) 4086) (Dokuments attiecas uz EEZ) (2001/40/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 2. punktu, tā kā: (1) Komisijas Lēmumā 97/296/EK [3], kurā jaunākie grozījumi izdarīti ar Lēmumu 2000/674/EK [4], ir uzskaitītas valstis un teritorijas, no kurām atļauts ievest zvejniecības produktus lietošanai pārtikā. Pielikuma I daļā uzskaitīti to valstu un teritoriju nosaukumi, uz kurām attiecas īpašais lēmums, un II daļā nosauktas valstis un teritorijas, kas atbilst Lēmuma 95/408/EK 2. panta 2. punkta prasībām. (2) Komisijas Lēmumos 2001/36/EK [5] un 2001/39/EK [6] izvirzīti īpaši ievešanas nosacījumi zvejniecības un akvakultūras produktiem, kuru izcelsme attiecīgi ir Jamaikā un Čehijas Republikā. Tādēļ Jamaika un Čehijas Republika jāiekļauj pielikuma I daļā. (3) Ņemot vērā pārbaudes vizītes laikā Sentvinsentā un Ziemeļu Grenadīnās novēroto trūkumu nopietnību, nedrīkst atļaut zvejniecības produktu ievedumu no šīs valsts, un tādēļ tā jāsvītro no pielikuma saraksta. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šā lēmuma pielikumu aizstāj Lēmuma 97/296/EK pielikumu. 2. pants Šis lēmums stājas spēkā sešdesmit dienas pēc tā publicēšanas Eiropas Savienības Oficiālajā Vēstnesī. 3. pants Šis lēmums ir adresēts dalībvalstīm. Briselē, 2000. gada 22. decembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 122, 14.5.1997., 21. lpp. [4] OV L 280, 4.11.2000., 59. lpp. [5] OV L 10, 13.1.2001., 59. lpp. [6] OV L 10, 13.1.2001., 68. lpp. -------------------------------------------------- PIELIKUMS TO VALSTU UN TERITORIJU SARAKSTS, NO KURĀM ATĻAUTS IEVEST ZVEJNIECĪBAS PRODUKTUS JEBKĀDĀ VEIDĀ LIETOŠANAI PĀRTIKĀ I. Valstis un teritorijas, uz kurām attiecas īpašais lēmums saskaņā ar Padomes Direktīvu 91/493/EEK AL — ALBĀNIJA AR — ARGENTĪNA AU — AUSTRĀLIJA BD — BANGLADEŠA BR — BRAZĪLIJA CA — KANĀDA CI — KOTDIVUĀRA CL — ČĪLE CN — ĶĪNA CO — KOLUMBIJA CU — KUBA CZ — ČEHIJAS REPUBLIKA EC — EKVADORA EE — IGAUNIJA FK — FOLKLENDAS SALAS FO — FARĒRU SALAS GH — GANA GM — GAMBIJA GT — GVATEMALA ID — INDONĒZIJA IN — INDIJA IR — IRĀNA JM — JAMAIKA JP — JAPĀNA KR — DIENVIDKOREJA LT — LIETUVA LV — LATVIJA MA — MAROKA MG — MADAGASKARA MR — MAURITĀNIJA MU — MAURĪCIJA MV — MALDIVU SALAS MX — MEKSIKA MY — MALAIZIJA NA — NAMĪBIJA NG — NIGĒRIJA NZ — JAUNZĒLANDE OM — OMĀNA PA — PANAMA PE — PERU PH — FILIPĪNAS PK — PAKISTĀNA PL — POLIJA RU — KRIEVIJA SC — SEIŠELU SALAS SG — SINGAPŪRA SN — SENEGĀLA TH — TAIZEME TN — TUNISIJA TW — TAIVĀNA TZ — TANZĀNIJA UY — URUGVAJA VE — VENECUĒLA VN — VJETNAMA YE — JEMENA ZA — DIENVIDĀFRIKA II. Valstis un teritorijas, kas pilda Padomes Lēmuma 95/408/EK 2. panta 2. punkta noteikumus AG — ANTIGVA UN BARBUDA [1] AN — NĪDERLANDES ANTIĻAS AO — ANGOLA AZ — AZERBAIDŽĀNA [2] BJ — BENINA BS — BAHAMU SALAS BY — BALTKRIEVIJA BZ — BELIZA CH — ŠVEICE CM — KAMERŪNA CR — KOSTARIKA CY — KIPRA KE — KENIJA LK — ŠRILANKA MM — MJANMA MT — MALTA MZ — MOZAMBIKA NC — JAUNKALEDONIJA NI — NIKARAGVA PF — FRANČU POLINĒZIJA PG — PAPUA-JAUNGVINEJA PM — SENPJĒRA UN MIKELONA DZ — ALŽĪRIJA [3] ER — ERITREJA FJ — FIDŽI GA — GABONA GD — GRENĀDA GL — GRENLANDE GN — GVINEJA-KONAKRI HK — HONKONGA HN — HONDURASA HR — HORVĀTIJA HU — UNGĀRIJA [4] IL — IZRAĒLA RO — RUMĀNIJA SB — ZĀLAMANA SALAS SH — SV. HELĒNAS SALA SI — SLOVĒNIJA SR — SURINAMA TG — TOGO TR — TURCIJA UG — UGANDA US — AMERIKAS SAVIENOTĀS VALSTIS ZW — ZIMBABVE [1] Atļauts ievest tikai svaigas zivis. [2] Atļauts ievest tikai kaviāru. [3] Atļauts ievest tikai dzīvus dzīvniekus, kas paredzēti tiešam patēriņam pārtikā. [4] Atļauts ievest tikai dzīvus dzīvniekus, kas paredzēti tiešam patēriņam pārtikā. --------------------------------------------------